DOHOME โบรกแนะซื้อเก็งกำไร ลุ้นผลงาน Q1/66 ฟื้นแกร่ง! ลุ้นดันกำไรปี 66 แตะ 1.22 พันล้าน
DOHOME โบรกแนะซื้อเก็งกำไร ลุ้นผลงานไตรมาส 1/66 ฟื้นแกร่ง ลุ้นดันกำไรปี 66 แตะ 1.22 พันล้าน
DOHOME โบรกแนะซื้อเก็งกำไร ลุ้นผลงานไตรมาส 1/66 ฟื้นแกร่ง ลุ้นดันกำไรปี 66 แตะ 1.22 พันล้าน
1 มี.ค. 2566

บล.โนมูระ พัฒนสิน ระบุในบทวิเคราะห์วันนี้ (24 ก.พ.66) บริษัท ดูโฮม จำกัด (มหาชน) หรือ DOHOME แนะนำซื้อเก็งกำไร แม้ SSSG ม.ค.-ต้น ก.พ.ยังติดลบสูง 6-9% เพราะราคาขายเหล็กของบริษัทยังต่ำกว่าปีก่อนราว 10% และคำสั่งซื้อจากลูกค้าผู้รับเหมางานรัฐยังซบเซา คาดกำไรปกติไตรมาส 1/2566 ยังลงเทียบช่วงเดียวกันของปีก่อน
อย่างไรก็ตาม ด้วยอานิสงส์จากปกติไตรมาส 1/2566 เป็น Peak season บวกกับเริ่มเห็นมาร์จิ้นเหล็กฟื้นต่อเป็น 10-12% จาก ไตรมาส 4/2565 ที่ 9-10% ดังนั้นคาดกำไรไตรมาส 1/2566 จะฟื้นเทียบไตรมาสก่อนหน้ามาเป็น 250-350 ล้านบาท และคงให้น้ำหนักกำไรจะกลับมาโต เทียบช่วงเดียวกันของปีก่อน ในครึ่งหลังปี 2566 ขึ้นไปคงประมาณการกำไรปี 2566 ที่ 1.22 พันล้านบาท โต 57%
ด้านราคาหุ้นปัจจุบัน DOHOME ซื้อขาย PER ปี 23F ที่ 34 เท่า เชื่อว่าแนวโน้มกำไรพ้นจุดต่ำสุดไปแล้ว และล่าสุดราคาเหล็กเริ่มปรับตัวเพิ่มขึ้นมา ทั้ง Hot Rolled Coil ที่เป็น Leading Indicator ปรับตัวเพิ่มขึ้นมาค่อนข้างมาก คาด Steel Rebar จะปรับตัวเพิ่มขึ้นตามไปด้วย